Þannig hækkuðu 8 af 20 félögum á Aðallistanum þegar dagurinn var liðinn , eitt stóð í stað og 11 lækkuðu . Mesta lækkunin var 1,41% , en í morgun höfðu þrjú félög hækkað um meira en 3% , þrjú til viðbótar yfir 2% og tvö til viðbótar rétt undir því . Þegar upp var staðið var það Icelandair sem lækkaði mest , eða um 1,41% eins og áður segir , niður í 7,70 krónur , í þó ekki nema 59 milljóna króna viðskiptum . Marel lækkaði næst mest , eða um 1,30% , niður í 608,0 krónur , í 436 milljóna króna viðskiptum sem jafnframt eru þau mestu með eitt félag sem voru í dag . Þriðja mesta lækkunin var með gengi bréfa Festa , eða 1,12% , niður í 133,0 krónur , í 419 milljóna viðskiptum sem jafnframt eru þau næstmestu . Festi hafði lækkað mest fyrst í morgun , eða um 3,35% . Krónan veiktist í dag gagnvart öllum helstu viðskiptamyntum sínum . Gengi svissneska frankans styrktist mest gagnvart krónunni , eða um 0,85% , og er kaupgengi hans nú 121,99 krónur . Bandaríkjadalur styrktist um 0,24% , fór í 121,21 krónu , evran um 0,67% , fór í 134,16 krónur og borska krónan um 0,77% , fór í 13,224 krónur .